Hatanpään kartanon myyntitarjous
Hatanpään kartanon myyntitarjous.

Valmisteluvaliokunnan lausunto.

Valmisteluvaliokunnan saatua toimekseen tehdä ehdotuksen siitä mihin toimenpiteisiin valtuuston tulisi ryhtyä Hatanpään kartanon myyntitarjouksen johdosta, valiokunta esiintuo että valtuusto jo 3 p:nä toukokuuta 1910 asetti komitean, jonka tuli selostaa m. m. kysymystä siitä "oliko kaupungilla syytä laajentaa aluettaan ja mille suunnalle ja mihin tarkoituksiin lisämaa oli käytettävä." Komitean toimi peruutettiin kuitenkin jo 24 p:nä tammikuuta 1911, jollon mainitun kysymyksen selostaminen jätettiin rahatoimikamarille. Näinollen voisi siis ajatella, että kamari saisi toimekseen kaikin puolin selostaa kysymystä Hatanpään kartanon ostamisesta. Myyntitarjouksen ratkaiseminen on kuitenkin siksi kiireellinen, että kamari tuskin ehtii juoksevain asiain ohessa uhrata kysymyksen sevittämiseen niin paljon aikaa, että asia tulee valmistetuksi lähimmässä tulevaisuudessa. Tästä syystä valiokunta onkin sitä mieltä, että asian selostaminen olisi jätettävä esim. 5-miehisen komitean toimeksi. Asian selostaminen sitäpaitsi vaatii ammattitietoja monella eri taholla. Niitä kun ei voi vaatia komitean jäseniltä, on selvää, että komitea saa käyttövaroja hankkiakseen asiantuntijain lausuntoja kaikista ostoa koskevista seikoista.

Lausuttuun perustuen valmisteluvaliokunta ehdottaa

että valtuusto asettaisi 5-miehisen komitean esittelyyn valmistamaan kysymystä Hatanpään kartanon ostamisesta kaupungille,

että tähän komiteaan valittaisiin insin. K. J. Karlsson, insin. A. H. Salin, v. t. kunnallispormestari Ano Caselius, kauppias K. G. Lehtonen ja pankinjoht. Kalle Välimaa sekä heidän varamiehikseen varat. Vilho Soivio ja metsänhoitaja Adolf Tuuri,

että komitealle, joka on oikeutettu käyttämään asiantuntijoita myyntitarjouksen tutkimisessa ja kuulustelemaan kaupungin virastoja asiassa, myönnetään valtuuston varamäärärahasta 2,000 mk. käyttövaroiksi ja

että insin. Karlssonille annettaisiin toimeksi ensi tilassa kutsua komitea koolle.

</div>

Lähde
Aamulehti tiistai 18.2.1913 s. 2–3.

Huomautukset

Aamulehti
Anonyymi
Hatanpään kartano
Idmanin kavallusjuttu
1913